Eelmisel laupäeval toimus Saku-Männikul EHKK sarja esimene etapp Eesti Liivakuninga tiitlile ja peaauhinnaks oli Kenomeri poolt välja pandud 1000€ preemia. Õnneks võistluste kuupäev sobis minu graafikuga ja olin kindel mees kohal.
#000000
Ilmataat kostitas meid enne starti mõnusa vihmasajuga ja saime tegelikult väga head rada nautida, läks piisavalt auku, sooned kiskusid, hea tehniline trass.
#000001
Kvalifikatsioonis tundsin ennast hästi, tulemuseks kiireim ringiaeg. Esimene start sain minema kolmandana, sõidu algfaasis möödusin konkurentidest ja võitsin sõidu kindla tundega. Teine start sai ees minema Karel Kutsar, mul oli väike jama stardiga, juba teistkorda see aasta puu nõksatas ja sõitsin ennast peaaegu kinni. Tulin tagant ja nägin sõidu lõpus Karelit, aga sõidud on Liivakuningal 15min, seega ei jätkunud aega midagi rohkem korda saata ja Kutsar sõitis hästi ning võitis.
Viimane start tõotas tulla rahva jaoks põnev, mitte nii põnev mulle, pigem ikka närvesööv, kes meist Kutsariga eespool on, võtab peavõidu. Karel sai minu ees minema, võtsin ennast teine ring kokku ja paaris kurvis gaasi maha ei keeranud, siis õnnestus mööduda ja sõidu keskel 3-5 sekundilist vahet hoida. Võitsin sõidu ja kokkuvõte ning tore oli seda teha kodufännide ees.
#000002
Eesoleval nädalavahetusel ootab mind ees esimene ADAC MxMasters etapp Dreetzi rajal. Eelmine aasta olin koputamas poodiumiuksele, kuid viimases stardis juhtunud mootoririke röövis võimalused. Rada on oma omaduselt pehme ja liivane. Pingutame ja lähme parimat andma.
#000003
Tänan kõiki abilisi ja ergutajaid raja ääres.
#000004